Case ID: 1135895
Sentence 3: Halbuki, həmin hüquqi şəxsə kredit konkret məqsədlə verilməli və bu zaman Bank kreditin qaytarılma mənbəyini dəqiq bilməli idi. Müqavilədən göründüyü kimi, iddiaçı kredit vəsaitindən ən azı istifadəni ssuda hesabı vasitəsi ilə həyata keçirməli, sözügedən Qaydaların 3.7.2-ci bəndinə əsasən ssuda hesabının açılması üçün cari hesabların açılması üçün tələb olunan sənədləri təqdim etməli idi. Qaydaların 3.1.8-ci bəndinə uyğun olaraq həmin sənədlərin qarşısında “vergi orqanı tərəfindən verilmiş şəhadətnamə-dublikatın əsli” də olmalı idi. Belə ki, Azərbaycan Respublikası Vergi Məcəlləsinin 35.2-ci maddəsinə əsasən, banklar hüquqi şəxslər, onların filial və nümayəndəliklərinə, fərdi sahibkarara yalnız onlar vergi orqanı tərəfindən verilən şəhadətnamə dublikat təqdim etdikdən sonra bank hesabları açırlar.